Kgateletšego ya monagano ke eng? _ Seo Beibele e se Bolelago
MABAPI LE RENA
Lenaneo la Thuto ya Beibele
Sehlogo sa go Feta
O ka rata go bala sehlogo se ka leleme lefe? %%
Kgateletšego ya monagano ke eng?
Bakriste ba lekgolong la pele la nywaga ba be ba laetšwe gore ba ‘bolele ka mo go homotšago le bao ba nyamilego.’ (1 Bathesalonika 5:14) Go ya ka puku e nngwe ya ditšhupetšo, polelwana “meoya e nyamilego” e ka šupa go bao “ka nakwana ba gateleditšwego ke dikgateletšo tša bophelo.” Go molaleng gore gaešita le banna le basadi ba mehleng ya Beibele ka dinako tše dingwe ba be ba ikwa ba gateletšegile.
O ka lebeletšana bjang le kgateletšego ya monagano?
O ka se kgone go laola maemo a gago ka mehla, gomme ka dinako tše dingwe o tla welwa ke dilo tše mpe. (Mmoledi 9:11, 12) Lega go le bjalo, go na le dilo tše šomago tšeo o ka di dirago e le gore maikwelo a fošagetšego a se ke a laola bophelo bja gago.
Beibele e bolela gore bao ba babjago ba nyaka ngaka. (Luka 5:31) Ka gona ge e ba o tshwenywa ke go fetofetoga ga maikwelo mo go fokodišago, ga se phošo go nyaka thušo ya tša kalafo. Beibele gape e gatelela bohlokwa bja thapelo. Ka mohlala, Psalme 55:22 e re: “Lahlela maima a gago go Jehofa, gomme yena o tla go thekga. Le ka mohla a ka se dumelele gore moloki a šišinyege.” Thapelo ga e fo ba tsela ya gore o ikwe o le kaone, ke go boledišana ka tsela ya kgonthe le Jehofa Modimo, yo a lego “kgauswi le ba dipelo tše di robegilego.”—Psalme 34:18.
Ithute ka mo go Oketšegilego
Ke Eng Seo Beibele e se Bolelago ka Kgateletšego ya Monagano?
Seo Beibele e se Bolelago ka Leina la Modimo
Seo Beibele e se Bolelago Mabapi le go Lekega